'কাচা বাদাম' গান গাই ভাইৰেল ভুৱন; শীৰ্ষত কীৰ্তি, বন্ধ হ'ল বিক্ৰী, এতিয়া পিচে কি?\nKacha Badam Viral Story: 'কাচা বাদাম' গান গাই ভাইৰেল ভুৱন; শীৰ্ষত কীৰ্তি, বন্ধ হ'ল বিক্ৰী, এতিয়া পিচে কি?\nDecember 12, 2021 9:57 am\nKacha Badam Viral Story স্বল্প খ্যাতিৰ গল্প বহুত শুনা যায়। উদাহৰণ ৰাণু মণ্ডল। কিন্তু খ্যাতিয়ে কঢ়িয়াই অনা বিড়ম্বনাও কোনোগুণে কম নহয় এই হঠাৎ তাৰকা হৈ পৰা লোকশিল্পীসকলৰ।\nশেহতীয়াকৈ কাচা বাদাম গান গাই অভূতপূৰ্ব জনপ্ৰিয়তা লাভ কৰিছে পশ্চিমবংগৰ বীৰভূমৰ বাদাম বিক্ৰেতা ভুৱন বাদ্যকৰে। ছচিয়েল মিডিয়াত ভাইৰেল হৈ পৰিছে তেওঁৰ গান।\nগান গাই জনপ্ৰিয়তাৰ শীৰ্ষত আৰোহন কৰিলেও বাদামৰ বিক্ৰী বন্ধ হৈ পৰিল ভুৱনৰ। শনিবাৰে ভুৱনে কলকাতাৰ পৌৰনিগমৰ নিৰ্বাচনী প্ৰচাৰত নমা দেখা গৈছে।\nAlso Read: PM Modi Twitter handle hacked: চৰকাৰে দিছে বিনামূলীয়া বিটকয়েন! মাজনিশা হেক হ'ল প্ৰধানমন্ত্ৰী মোদীৰ টুইটাৰ একাউন্ট\nতৃণমূল কংগ্ৰেছৰ নেতা মদন মিত্ৰই লগ পাই ভুৱনৰ গানত মুগ্ধ হৈ ২০ হাজাৰ টকাৰ আৰ্থিক সাহায্য আগবঢ়াইছে। মদন মিত্ৰই ভুৱনৰ সৈতে একেলগে কাচা বাদামৰ গানত সুৰো মিলায়।\nতৃণমূলৰ বিধায়ক মদন মিত্ৰই পৌৰনিগমৰ ভোটগ্ৰহণৰ দিনা প্ৰতিটো ৱাৰ্ডৰ দলৰ কৰ্মীসকলৰ বাবে ভজা বাদামৰ অৰ্ডাৰ দিয়ে।\nকেইদিনমান পূৰ্বে ভুৱন বাদ্যকৰে তেওঁৰ অভিযোগ লৈ দুবৰাজপুৰ থানাত উপস্থিত হৈছিল। তেওঁৰ অভিযোগ যে তেওঁ গান গাইছে যদিও প্ৰাপ্য ধন পোৱা নাই। ইউটিবাৰসকলে তেওঁৰ গান ৰেকৰ্ড কৰি ছচিয়েল মিডিয়াৰ জৰিয়তে লাখ লাখ টকা উপাৰ্জন কৰিছে।\nAlso Read:Omicron in Assam অসমত চিনাক্ত প্ৰথমগৰাকী অ'মিক্ৰণ আক্ৰান্ত ব্যক্তি; ৰাজ্যত নিম্নগামী কোভিডৰ সংক্ৰমণ\nউল্লেখ্য যে এগৰাকী বাদাম বিক্ৰেতা ভুৱন বাদ্যকৰে গোৱা 'বাদাম বাদাম দাদা কাচা বাদাম, আমাৰ কাছে নাই গো বুবু ভাজা বাদাম' (বাদাম বাদাম কেঁচা বাদাম, মোৰ তাত নাই ঐ ভন্টি ভজা বাদাম) গানটো ছচিয়েল মিডিয়াত ভাইৰেল হৈ পৰে।\nছচিয়েল মিডিয়াত ভাইৰেল হৈ পৰা এই গানৰ ভিডিঅ'টো বিশ্বৰ কেইবা মিলিয়ন লোকে চাইছে।
